Barry Marshall

Barry James Marshall (s. 30. syyskuuta 1951 Kalgoorlie, Länsi-Australia) on australialainen lääkäri ja kliinisen mikrobiologian professori Länsi-Australian yliopistossa. Hän osoitti 1980-luvulla yhdessä Robin Warrenin kanssa ensimmäistä kertaa, että erilaiset mahan tulehdustilat kuten mahalaukun limakalvon tulehdus sekä vatsalaukun ja pohjukaissuolen haava voivat aiheutua helikobakteerista. Aikaisemmin oli laajalti uskottu kyseisten vaivojen aiheutuvan stressistä, vahvasti maustetusta ruuasta ja runsaasta alkoholinkäytöstä. Vuonna 2005 Marshall ja hänen pitkäaikainen kollegansa Robin Warren palkittiin tästä tutkimustyöstä Nobelin lääketieteen palkinnolla.

Lähteet 

Australialaiset lääkärit
Mikrobiologit
Vuonna 1951 syntyneet
Elävät henkilöt
Nobelin fysiologian tai lääketieteen palkinnon saajat